CELEX: 32020R1319
Language: bg
Date: 2020-09-22 00:00:00
Title: Регламент за изпълнение (ЕС) 2020/1319 на Комисията от 22 септември 2020 година за вписване в регистъра на защитените наименования за произход и защитените географски указания на названието „Provola dei Nebrodi“ (ЗНП)

23.9.2020   
               
               
                  BG
               
               
                  Официален вестник на Европейския съюз
               
               
                  L 309/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1319 НА КОМИСИЯТА
         от 22 септември 2020 година
         за вписване в регистъра на защитените наименования за произход и защитените географски указания на названието „Provola dei Nebrodi“ (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква а) от него,
         като има предвид, че:
         
                     (1)
                  
                  
                     По силата на член 50, параграф 2, буква а) от Регламент (ЕС) № 1151/2012, в Официален вестник на Европейския съюз (2) бе публикувано подаденото от Италия заявление за регистриране на названието „Provola dei Nebrodi“ като защитено наименование за произход (ЗНП).
                  
               
                     (2)
                  
                  
                     На 22 октомври 2019 г. Комисията получи от Белгия уведомление за възражение. На 31 октомври 2019 г. Комисията препрати на Италия подаденото от Белгия уведомление за възражение. На 19 декември 2019 г., в рамките на предписания срок, Комисията получи мотивирано възражение.
                  
               
                     (3)
                  
                  
                     Комисията проучи подаденото от Белгия уведомление за възражение и го прецени за приемливо.
                  
               
                     (4)
                  
                  
                     С писмо от 19 февруари 2020 г. Комисията прикани заинтересованите страни да проведат съгласно вътрешните си процедури необходимите консултации, за да се споразумеят.
                  
               
                     (5)
                  
                  
                     Въпреки че Италия и Белгия не се споразумяха, с писмо до италианските власти от 16 юни 2020 г. Белгия оттегли възражението си срещу регистрирането на названието „Provola dei Nebrodi“.
                  
               
                     (6)
                  
                  
                     Поради това наименованието за произход „Provola dei Nebrodi“ (ЗНП) следва да бъде регистрирано,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регистрира се названието „Provola dei Nebrodi“ (ЗНП).
            Названието по първа алинея се използва за идентифицирането на продукт от „Клас 1.3. Сирена“ от приложение XI към Регламент за изпълнение (ЕС) №°668/2014 на Комисията (3).
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 септември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 343, 14.12.2012 г., стр. 1.
         
            (2)  ОВ C 257, 31.7.2019 г., стр. 18.
         
            (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (OB L 179, 19.6.2014 г., стр. 36).